**NÁRODNÁ RADA SLOVENSKEJ REPUBLIKY**

**IV. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 1683/2008

**788a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 331/2003 Z. z. o voľbách do Európskeho parlamentu v znení neskorších predpisov a o zmene a doplnení niektorých zákonov (tlač 788) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady ako gestorský výbor k vládnemu návrhu zákona, ktorým sa mení a dopĺňa **zákon č. 331/2003 Z. z. o voľbách do Európskeho parlamentu** v znení neskorších predpisov a o zmene a doplnení niektorých zákonov (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

I.

Národná rada Slovenskej republiky uznesením z 22. októbra 2008 č. 1054 pridelila vládny návrh zákona, ktorým sa mení a dopĺňa **zákon č. 331/2003 Z. z. o voľbách do Európskeho parlamentu** v znení neskorších predpisov a o zmene a doplnení niektorých zákonov (tlač 788) na  prerokovanie týmto výborom:

**Ústavnoprávnemu výboru** Národnej rady Slovenskej republiky,

**Výboru** Národnej rady Slovenskej republiky **pre verejnú správu a regionálny rozvoj,**

**Výboru** Národnej rady Slovenskej republiky **pre sociálne veci a bývanie** a

**Výboru** Národnej rady Slovenskej republiky **pre európske záležitosti.**

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, **neoznámili v určenej lehote** gestorskému výboru **žiadne stanovisko** k predmetnému vládnemu návrhu zákona (§ 75 ods. 2 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov).

III.

Vládny návrh zákona, ktorým sa mení a dopĺňa **zákon č. 331/2003 Z. z. o voľbách do Európskeho parlamentu** v znení neskorších predpisov a o zmene a doplnení niektorých zákonov (tlač 788) **odporúčali** Národnej rade Slovenskej republiky **schváliť:**

**- Ústavnoprávny výbor** Národnej rady Slovenskej republiky uznesením č. 518   
z 18. novembra 2008,

**- Výbor** Národnej rady Slovenskej republiky **pre verejnú správu a regionálny rozvoj** uznesením č. 223 zo 6. novembra 2008,

**- Výbor** Národnej rady Slovenskej republiky **pre sociálne veci a bývanie** uznesením č. 199 z 11. novembra 2008 a

**- Výbor** Národnej rady Slovenskej republiky **pre európske záležitosti** uznesením č. 228 z 18. novembra 2008.

IV.

**Z uznesenia Ústavnoprávneho výboru Národnej rady Slovenskej republiky** pod bodom III tejto správy vyplývajú tieto **pozmeňujúce a doplňujúce návrhy:**

1. V čl. I úvodnej vete a v 9. bode v citácii zákona č. 85/2005 Z. z. o politických stranách sa doplní novela zákona schválená na októbrovej schôdzi NR SR (tlač 723).

Ide o legislatívno-technickú úpravu.

1. V čl. I  25. bode sa za slovo „a“ vkladajú slová „súčasne sa zrušuje“.

Ide o legislatívno-technickú úpravu.

1. V čl. II úvodnej vete sa doplnia novely zákona, ktoré boli schválené na októbrovej schôdzi (tlač 792 a 732).

Ide o legislatívno-technickú úpravu v nadväznosti na schválené zákony.

1. V čl. II sa slová „ Za § 293bc sa vkladá § 293bd“ nahrádzajú slovami „Za § 293be sa vkladá § 293bf“ a slová „§ 293bd“ sa nahrádzajú slovami „§ 293bf“.

Zmena označenia dopĺňaného ustanovenia sa navrhuje v nadväznosti na novelu zákona z 30. 10. 2008 (tlač 732), ktorou bol § 293bd do zákona už doplnený.

1. V čl. IV sa slová „1. januára“ nahrádzajú slovami „1. februára“.

Zmena účinnosti sa navrhuje z dôvodu trvania legislatívneho procesu a dodržania lehôt stanovených Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

Gestorský výbor **odporúča** o pozmeňujúcich a doplňujúcich návrhoch uvedených pod **bodom 1 až 5 hlasovať spoločne** a tieto **schváliť.**

V.

**Gestorský výbor** na základe stanovísk výborov k vládnemu návrhu zákona, ktorým sa mení a dopĺňa **zákon č. 331/2003 Z. z. o voľbách do Európskeho parlamentu** v znení neskorších predpisov a o zmene a doplnení niektorých zákonov (tlač 788) vyjadrených v ich uzneseniach uvedených pod bodom **III.** tejto správy a stanovísk poslancov gestorského výboru vyjadrených v rozprave k tomuto návrhu zákona, podľa § 79 ods. 4 písm.  f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča Národnej rade Slovenskej republiky** vládny návrh zákona, ktorým sa mení a dopĺňa **zákon č. 331/2003 Z. z. o voľbách do Európskeho parlamentu** v znení neskorších predpisov a o zmene a doplnení niektorých zákonov (tlač 788) **schváliť** v znení schválených pozmeňujúcich a doplňujúcich návrhov uvedených v tejto správe.

**Spoločná správa** výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa **zákon č. 331/2003 Z. z. o voľbách do Európskeho parlamentu** v znení neskorších predpisov a o zmene a doplnení niektorých zákonov v druhom čítaní (tlač 788a) **bola schválená uznesením Ústavnoprávneho výboru Národnej rady Slovenskej republiky z 24. novembra 2008 č. 536.** Týmto uznesením výbor zároveň poveril spravodajkyňu predložiť návrhy podľa §  81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Mojmír Mamojka

predseda Ústavnoprávneho výboru

Národnej rady Slovenskej republiky

V Bratislave 24. novembra 2008